Ettepanek : Nõukogu määrus, millega muudetakse määrust (EÜ) nr 423/2007, mis käsitleb Iraani vastu suunatud piiravaid meetmeid /* KOM/2009/0285 lõplik */





[pic] | EUROOPA ÜHENDUSTE KOMISJON | Brüssel 17.6.2009 KOM(2009) 285 lõplik Ettepanek: NÕUKOGU MÄÄRUS, millega muudetakse määrust (EÜ) nr 423/2007, mis käsitleb Iraani vastu suunatud piiravaid meetmeid SELETUSKIRI 1. Lisaks ÜRO Julgeolekunõukogu resolutsioonidele 1737 (2006), 1747 (2007) ja 1803 (2008) kehtestatakse Iraani vastu teatavad piiravad meetmed ka muudetud ühise seisukohaga 2007/140/ÜVJP ja muudetud nõukogu määrusega (EÜ) nr 423/2007. 2. Nõukogu 10. novembri 2008. aasta määrusega (EÜ) nr 1110/2008 on muudetud määrust (EÜ) nr 423/2007 ja kehtestatud Iraani suhtes uued piiravad meetmed, eelkõige kohustus teatada ette massihävitusrelvade levikuga seotud ettevõtjate Iran Air Cargo (IAC) ja Islamic Republic of Iran Shipping Lines (IRISL) lastidest. 3. Kõnealuse meetme rakendamise kord on määratud kindlaks vastavalt nõukogu määruse (EMÜ) nr 2913/92 (millega kehtestatakse ühenduse tolliseadustik) teatavatele rakendussätetele, eriti sellistele sätetele, mis käsitlevad alates 1. juulist 2009 elektrooniliselt esitatavaid sisenemise ja väljumise ülddeklaratsioone[1]. Nimetatud deklaratsioonide kasutuselevõtmise menetluse keerukuse tõttu on komisjoni 2. aprilli 2009. aasta määrusega (EÜ) nr 273/2009 siiski kehtestatud üleminekuperiood, mis kestab kuni 31. detsembrini 2010 ning mille jooksul elektrooniliste sisenemise ja väljumise ülddeklaratsioonide esitamine ei ole veoettevõtjate jaoks kohustuslik. 4. Käesoleva ettepaneku eesmärk on viia need nõukogu määruse (EÜ) nr 423/2007 sätted, mis käsitlevad korda, mille alusel üleminekuperioodil rakendatakse kohustust teatada ette teatavate ettevõtjate lastidest, kooskõlla asjaomaste tollialaste õigusaktidega. 5. Ettepanek: NÕUKOGU MÄÄRUS, millega muudetakse määrust (EÜ) nr 423/2007, mis käsitleb Iraani vastu suunatud piiravaid meetmeid EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 60 ja 301, võttes arvesse nõukogu 7. augusti 2008. aasta ühist seisukohta 2008/652/ÜVJP, millega muudetakse ühist seisukohta 2007/140/ÜVJP, mis käsitleb Iraani vastu suunatud piiravaid meetmeid[2], võttes arvesse komisjoni ettepanekut ning arvestades järgmist: (1) Nõukogu 10. novembri 2008. aasta määrusega (EÜ) nr 1110/2008, millega muudetakse määrust (EÜ) nr 423/2007, mis käsitleb Iraani vastu suunatud piiravaid meetmeid,[3] on kehtestatud vastavalt ühisele seisukohale 2007/652/ÜVJP teatavad täiendavad piiravad meetmed, eelkõige kohustus teatada ette teatavatest Iraanist tulevatest ja sinna suunduvatest lastidest. (2) Tehnilistel põhjustel on ette nähtud, et üleminekuperioodil võib eelteatamiskohustuse rakendamise korrast teha erandeid. Kuna nimetatud meetme rakendamise kord on keerukas, on meetme rakendamisel tekkinud ootamatud viivitused, mistõttu üleminekuperioodi tuleks pikendada 31. detsembrini 2010. (3) Seetõttu tuleks määrust (EÜ) nr 423/2007 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 423/2007 artikli 4a neljas ja viies lõige asendatakse järgmisega: „Kuni 31. detsembrini 2010 võib sisenemise ja väljumise ülddeklaratsioonid ja ekspordi ülddeklaratsioonid ning eespool nimetatud lisaandmed esitada kirjalikus vormis, kasutades kaubandus-, sadama- või veodokumente tingimusel, et need sisaldavad vajalikke andmeid. Alates 1. jaanuarist 2011 tuleb eespool nimetatud lisaandmed edastada kas kirjalikult või kasutada sobivaid sisenemise ja väljumise ülddeklaratsioone.” Artikkel 2 Käesolev määrus jõustub 1. juulil 2009. Käesolev määrus on tervikuna siduv ja vahetult kohaldatav kõikides liikmesriikides. Brüssel, […] Nõukogu nimel eesistuja [1] Sätestatud komisjoni 18. detsembri 2006. aasta määruses (EÜ) nr 1875/2006, millega muudetakse määrust (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (ELT L 360, 19.12.2006, lk 64). [2] ELT L 213, 8.8.2008, lk 58. [3] ELT L 103, 20.4.2007, lk 1. Määrust on viimati muudetud nõukogu määrusega (EÜ) nr 1110/2008 (ELT L 300, 11.11.2008, lk 1).